31991D0261
L 126/22
JURNALUL OFÍCIAL AL UNIUNII EUROPENE
DECIZIA COMISIEI
din 2 mai 1991
de recunoaștere a Australiei ca fiind indemnă de Erwinia amylovora (Burr.) Winsl. și al.
(91/261/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 77/93/CEE a Consiliului din 21 decembrie 1976 privind măsurile de protecție împotriva introducerii în statele membre a organismelor dăunătoare plantelor și produselor vegetale (1), astfel cum a fost modificată ultima dată prin Directiva 91/27/CEE a Comisiei (2), în special anexa III partea B punctul 10,
întrucât, în conformitate cu dispozițiile Directivei 77/93/CEE, plante din anumite genuri, cu excepția fructelor și a semințelor, originare din alte țări sau regiuni decât cele recunoscute ca indemne de Erwinia amylovora (Burr.) Winsl.și al., nu pot fi introduse în anumite state membre de la 16 aprilie până la 31 octombrie, în cazul în care provin din emisfera nordică, și de la 1 noiembrie până la 15 aprilie, în cazul în care provin din emisfera sudică;
întrucât, în conformitate cu informațiile oficiale furnizate de Australia, rezultă că organismul dăunător menționat anterior nu există în această țară și că Australia a aplicat timp îndelungat o interdicție strictă la importul de plante și produse vegetale care pot introduce acest organism dăunător;
întrucât se poate afirma că nu există nici un risc de propagare a organismului dăunător respectiv;
întrucât prezenta decizie nu aduce atingere nici unei constatări ulterioare care ar atesta existența în țara în cauză a organismului dăunător menționat anterior;
întrucât Comisia se asigură că Australia furnizează anual toate informațiile tehnice necesare pentru a permite controlul evoluției situației;
întrucât măsura prevăzută în prezenta decizie este în conformitate cu avizul Comitetului permanent fitosanitar,
ADOPTĂ PREZENTA DECIZIE:
Articolul 1
Se declară că Australia este recunoscută ca fiind indemnă de Erwinia amylovora (Burr.) Winsl.și al.
Articolul 2
Prezenta decizie se adresează statelor membre.
Adoptată la Bruxelles, 2 mai 1991.